Melodi Grand Prix 2010

**Melodi Grand Prix 2010** var den 48.&nbsp;utgåva av Melodi Grand Prix, Noregs nasjonale uttaking til Eurovision Song Contest. 21&nbsp;songar deltok i tre delfinalar og *Siste sjanse*. Av desse kom åtte til finalen 6.&nbsp;februar&nbsp;2010 i Oslo Spektrum i Oslo. Vinnaren blei «My Heart Is Yours», framført av Didrik Solli-Tangen og skriven av Hanne Sørvaag og Fredrik Kempe. Solli-Tangen representerte Noreg på heimebane i Eurovision Song Contest 2010 i Bærum, der han kom på 20.&nbsp;plass med 35&nbsp;poeng.

## Sendingane
Etter Alexander Rybaks siger i Eurovision Song Contest 2009 var interessa rundt Melodi Grand Prix langt høgare enn vanleg. NRK fekk inn rundt tusen bidrag i den opne konkurransen – rundt tre gonger så mange som året før. Dette var per då også det høgaste talet på bidrag som hadde komen inn til tevlinga. Juryen med Per Sundnes i spissen, plukka ut 21 av låtane til å delta i Melodi Grand Prix 2010.

Som åra før bestod tevlinga av tre delfinalar, Siste sjanse og finalen i Oslo Spektrum. Dei tre delfinalane blei arrangert i Ørland fredag 8.&nbsp;januar, Bodø laurdag 16.&nbsp;januar og Skien laurdag 23.&nbsp;januar. Sju melodiar ble presenterte i kvar delfinale, og dei to med flest telefon- og SMS-røyster kvalifiserte seg direkte til finalen, medan tredje- og fjerdeplassane gjekk vidare til *Siste sjanse* i Sarpsborg laurdag 30.&nbsp;januar. I tillegg gjekk dei to femteplassane med høgast røyster i prosent vidare til *Siste sjanse*. Dei åtte bidraga i *Siste sjanse* kjempa parvis mot kvarandre i ei utslagscup, og dei to som blei ståande att, gjekk til finalen i Oslo Spektrum laurdag 6.&nbsp;februar. Programleiarar for alle sendingane var Per Sundnes og Marte Stokstad.

Også på artistsida var det stor interesse dette året, og hausten 2009 gjekk spekulasjonane høgt i media om kven som skulle delta. Då NRK offentleggjorde deltakarane i desember, var det også mange kjende namn i startfeltet. Popbandet A1, Venke Knutson, Maria Arredondo, Maria Haukaas Storeng, Heine Totland og Gaute Ormåsen var nokre av dei kjende artistane som deltok. Keep of Kalessin skreiv også Melodi Grand Prix-historie ved å bli det aller første metallbandet som deltok i tevlinga. Den doble Eurovision-vinnaren Rolf Løvland var dessutan attende som låtskrivar. 

Åtte av dei 21&nbsp;låtane enda opp i finalen, og startrekkjefølgja blei trekt direkte på NRK2 fire dagar før finalen. Sjåarane røysta i to omgangar, først røysta dei fire låtar vidare til gullfinalen, før sjåarane røysta om att blant dei fire gullfinalistane. I tillegg til sjåarane sine telefon- og SMS-røyster, var det fire fagjuryar. Den store vinnaren blei Didrik Solli-Tangen og «My Heart Is Yours». Han fekk dermed representere Noreg på heimebane i Eurovision Song Contest.

## Resultat i finalen
**Oslo Spektrum, Oslo, laurdag 6. februar 2010**

### Første runde

### Gullfinale

## Røysting i finalen
Dei fire mest populære songane i første runde gjekk vidare til gullfinalen. Det fulle resultatet frå første runde blei aldri offentleggjort, og gullfinalistane blei presenterte i tilfeldig rekkjefølgje. I gullfinalen blei resultatet avgjort av ei blanding av fagjuryar og sjåarane sine telefonrøyster. Dei tre delfinalestadene og *Siste sjanse*-byen hadde kvar sin fagjury som gav 2&nbsp;000, 4&nbsp;000, 6&nbsp;000 og 8&nbsp;000 poeng til dei fire gullfinalistane. Etter fagjuryane blei telefon- og SMS-røystene presenterte. Dei blei delte inn i fem ulike geografiske regionar ut frå kor i landet røystene blei gitt. Kvar røyst talde eitt poeng. Poenga for landsdelane under motsvarar dermed talet på mottatte telefon- og SMS-røyster.

## Delfinalene
### Delfinale 1
**Hangar E, Ørland hovudflystasjon, Ørland, fredag 8.&nbsp;januar 2010**

 «Rewind Love» kom på 5.&nbsp;plass, men fekk ei ny moglegheit i *Siste sjanse*. Årsaka var at han var blant dei to femteplassane med flest røyster.

### Delfinale 2
**Bodø Spektrum**, **Bodø, laurdag 16. januar 2010**

 «Life Is Here Today» kom på 5.&nbsp;plass, men fekk ei ny moglegheit i *Siste sjanse*. Årsaka var at han var blant dei to femteplassane med flest røyster.

### Delfinale 3
**Skien fritidspark, Skien, laurdag 23. januar 2010**

### Siste sjanse
**Sarpsborghallen, Sarpsborg, laurdag 30.&nbsp;januar 2010** 

Deltakarane var 3.&nbsp;og 4.&nbsp;plassane frå de tre delfinalane. De to siste plassane gjekk til dei to femteplassane som hadde fått prosentmessig flest telefonrøyster.

### Resultatet av ''Siste sjanse'':

## Hendingar

Den suverene vinnaren i finalen blei Didrik Solli-Tangen og «My Heart Is Yours», men det var Bjørn Johan Muris «Yes Man» som blei tevlingas største hit. «Yes Man» låg på VG-lista i 17&nbsp;veker, og seks veker som nummer 1. Saman med Wenche Myhres «La meg være ung» frå 1964, er dette den største listesuksessen til ein ikkje-vinnar i Melodi Grand Prix gjennom tidene. «My Heart Is Yours» låg sju veker på lista, med ein andreplass som beste notering.

### «Heart» blei «hard»
Etter finalen blei Didrik Solli-Tangen si engelskuttale ein stor snakkis. Songaren uttalte *t*-en i «heart» som ein *d*, altså «my hard is yours». I amerikansk-engelsk kan rett nok *t*-en høyrast ut som ein *d* i laupande uttale, men uttalen gav uansett songtittelen ei heilt ny meining, noko også pressa og Twitter-kommentatorar visste å ha moro med. Solli-Tangen sjølv tok kritikken med godt humør og lova å ta eit uttalekurs, og i den internasjonale finalen song han med ein distinkt *t*-lyd i «heart». T-skjorteselskapet Probat trykte også opp eigne t-skjorter med teksten «My hard is yours», som Didrik Solli-Tangen brukte fram mot den internasjonale finalen.

### Rekordstor interesse
Interessa rundt årets tevling var rekordhøg, dette fordi Noreg var vert for Eurovision Song Contest 2010. Før finalen omtala pressa Melodi Grand Prix heile 3&nbsp;317&nbsp;gonger, noko som var ny rekord. Billettsalet til delfinalane og finalen var òg historisk høgt, og rett før jul var det selt fem gonger så mange billettar som året før. Dette året var det også 50 år sidan den første norske finalen blei arrangert, og NRK spelte på den høge interessa ved å følgje oppladinga og sendingane tett både på radio og nett. NRK P1 sende meir enn ti timar med vorspielsendingar under tevlinga, og *[[VGTV]]* hadde også eigne sendingar før og under kvar delfinale og finale. Ørland skreiv også historie som den minste staden som har arrangert ein delfinale. For første gong deltok også Forsvaret i arrangementet, sidan delfinalen blei arrangert i ein av hangarane ved Ørland hovudflystasjon. Hangaren er bygd for å huse NATOs AWACS-overvakingsfly.

Den stjernespekka deltakarlista fekk positiv merksemd i pressa, og til og med den legendarisk sarkastiske Eurovision-kommentatoren Jostein Pedersen var strålande positiv: «Det er så mange artige kombinasjoner her. Dette lover veldig godt. Uten å ha hørt en tone, er jeg er imponert over bredden.» sa den ellers så kritiske kommentatoren til *VG Nett*. Han var derimot ikkje like positiv til programleiar Per Sundnes og kåra han til «Noregs dårlegaste programleiar». Kommentaren gjorde at NRK Nordland valde å avslutte sommarjobb-kontrakten dei hadde med Pedersen.

### Sjåarsuksess
Finalen blei sett av 1&nbsp;369&nbsp;000&nbsp;sjåarar. Sjølv om dette var ned frå 1&nbsp;519&nbsp;000&nbsp;året før, er dette likevel eit av dei høgaste sjåartala for ein norsk finale etter 1993. Også delfinalane hadde høge sjåartal. Ørland, Bodø og Skien samla høvesvis 985&nbsp;000, 1&nbsp;154&nbsp;000 og 958&nbsp;000&nbsp;sjåarar. Delfinalen frå Bodø er framleis den mest sette delfinalen i Melodi Grand Prix nokon gong. *Siste sjanse* hadde 960&nbsp;000&nbsp;sjåarar i første del, og 1&nbsp;056&nbsp;000&nbsp;sjåarar i andre del.

## Fotnotar